google/wiki40b huggingface dataset:
Wang Xuance

Reiser

På den første reisen ledsaget han sendemannen Li Yibiao (李义表) til kong Harshas hoff. Denne reisen omtales i innskrifter i Rajagriha – de nåværende Rajgir og Bodhgaya.
På den neste reisen (647) havnet han i en borgerkrig som brøt ut etter kong Harsha, og mange i det diplomatiske følget ble drept. Selv grep han etterhvert inn i borgerkrigen med styrker fra tibetanske allierte.
Fra sin fjerde reise (664) tok han med seg munken Xuanzhao (玄照) tilbake til Kina.

Zhong tianzhu xingji

Han forfattet verket Zhong tianzhu xingji (中天竺国行记), som gir mange geografiske opplysninger. Hans verk gjenspeiler de endringer som var funnet sted etterXuanzangs reise.
Reiseskildringen er bare bevart i fragmenter. I Dunhuang oppdaget han deler av verket, og de oppbevares i dag i de russiske samlinger (00234).

Navnevarianter

Wang Hiuen Ts'e, Wang Hiuan-ts'ö, Wang Xuance
Oleg Saljukov

Utdanning

I 1977 ble han uteksaminert fra Uljanovsk Garde Høyere kavalerisjefsskole - med gull i 1985 fra Malinovskij Panserakademi med høye æresbevisninger - og i 1996 fra Generalstabsakademiet.
Rekombinasjon

Mekanismen

Den vanlige situasjonen (kalt amfimixis) er at to haploide kjønnsceller, som stammer fra to forskjellige foreldre, smelter sammen i befruktningen. Zygoten (den befruktete eggcellen) får altså halvparten av alle gener fra henholdsvis mor og far. Avkommet er dermed nødvendigvis genetisk forskjellig fra begge foreldrene.
Heller ikke avkommet av de samme foreldrene er identiske seg imellom. Grunnen til dette er at fordelingen av foreldrenes gener på de haploide kjønnscellene skjer på nytt i hver meiose. Siden hver eneste kjønnscelle gjennomgår en uavhengig meiose, blir ingen av dem helt like. Selv om hver kjønnscelle får nøyaktig halvparten av forelderens gener, fins det altså ikke to eggceller eller sædceller som har fått de samme genene.
Den beskrevne situasjonen gjelder for mennesket og alle andre arter der avkommet blir til gjennom kjønnet formering. Eneggede tvillinger er et unntak, fordi disse skiller lag etter at zygoten er dannet.
Et annet unntak er partenogenese («jomfrufødsel»), der ubefruktede egg utvikler seg til fostre. Partenogenese kan skje med eller uten meiose. Hvis meiose forekommer (en situasjon kalt automixis), er situasjonen analog til kjønnet formering: Avkommet vil være haploid og forskjellig fra både moren og søsken.
En lignende situasjoner finner man i arter med haplo-diploid kjønnsbestemmelse, dvs. der ett kjønn er haploid. Hos årevinger får f.eks. hanner halvparten av morens gener, men har ingen far. Likevel vil hanner som har samme mor, være genetisk forskjellige, siden de fikk ulike gener fra moren sin.
Hos encellede organismer som har konjugasjon, er det denne utvekslingen av gener mellom individer som utgjør rekombinasjonen. I disse arter er rekombinasjonen ikke knyttet til formering verken i tid eller kausalt.
Rekombinasjon forekommer ikke i alle arter. Disse formerer seg da nødvendigvis ukjønnet, dvs. ved deling, knoppskyting eller partenogenese uten foregående meiose.
Sunbury kullkraftverk

Sunbury kullkraftverk er et kullkraftverk ved tettstedet Shamokin Dam i Snyder County, delstaten Pennsylvania i USA. Det har en installert produksjonskapasitet på 425 MW fordelt på fire blokker. Årlig kraftproduksjon er om lag 1,91 TWh. Operatør er Corona Power / Integrys.
Anlegget ble påbegynt omkring 1945 og stod ferdig i 1949, med utvidelser fram til 1953. Brenselkilden er kull. Anleggets årlige utslipp av CO2 var 2,724 millioner tonn i 2006, mot 2,081 millioner tonn i 2007.
Cinommata bistrigata

Utseende

En ganske liten, gråbrun påfuglspinner. Forvingen har to lyse bånd som møtes i vingespissen: det ene begynner omtrent midt på vingeroten, det andre nær bakhjørnet. Hannen er mørkt gråbrun med store, fjærformede antenner, hunnen er ganske lys på farge.

Levevis

Den lever i skog.

Utbredelse

Arten er utbredt i Argentina og Chile.
Barnet (distrikt)

Befolkning og arbeid

Bydelen Barnet har fått navn etter den gamle markedsbyen Barnet, beliggende nord i bydelen. Navnet kommer av det gammelengelske baernet, som betyr «land ryddet ved brenning».
Etter hvert som jernbanen spredte seg utover fra det sentrale London vokste lokalsamfunnene kraftig. Områder som Edgware og Finchley, hvor undergrunnslinjen Northern gikk, ble typiske forsteder tidlig på 1900-tallet. Undergrunnen kom til Hendon i 1926, og i 1931 hadde befolkningen økt til tre ganger det den var ti år tidligere.
Barnets befolkning har økt sterkt de senere år, med en økning på over 18 prosent siden 1988. Omtrent 32 prosent av befolkningen utgjøres av etniske minoriteter, hvorav den største gruppen er indisk, med om lag 31 000 personer. Et annet særtrekk med Barnet er at 19 prosent av befolkningen bekjenner seg til den jødiske tro. Dette er den høyeste konsentrasjonen i London, og er særlig lokalisert rundt Golders Green.
I 2001 arbeidet 59 prosent av befolkningen utenfor bydelen, hvorav flesteparten i det sentrale London. I bydelen er de viktigste jobbsektorene offentlig administrasjon, utdanning, helse, handel, hotell- og restaurantdrift.
Santiago (Isabela)

Santiago City, offisielt City of Santiago (filippinsk: Lungsod ng Santiago) er en uavhengig komponentby som befinner seg mellom den sørvestlige delen av av provinsen Isabela og den nordvestlige grensen til Quirino i den nordøstlige øyen Luzon på Filippinene, 
I 2015 hadde byen en befolkning på 134.830 innbyggere.
Byen er inngangsporten fra sør til de store slettene i Cagayan Valley. Byen har et areal på 275,50 km. Terrenget er flatt her. Byen omkranses av fjellkjedene Cordillera Central i vest, Caraballofjellene i sør og de vestlige utløpere av Sierra Madre i øst. Den ligger ved breddene av elven Diadi, en sideelv til Cagayan.
Delesto gasskraftverk

Delesto gasskraftverk er et gasskraftverk i Nederland. Det har en installert produksjonskapasitet på 644 MW fordelt på 2 turbiner à henholdsvis 284 MW (Delesto 1, ferdig i 1994) og 360 MW (Delesto 2, ferdig utbygd i 1999). Brenselstypen er naturgass. Operatøren er Akzo Nobel.
De totale CO2-utslippene i 2008 var ca. 1 969 500 tonn, mens det samme årets kvote var 1,642 mill. tonn.
FNSS Pars

Pars (tyrkisk for leopard) er et familie hjulgående pansrede personellkjøretøyer fra tyrkiske FNSS.  De er tilgjengelige i 4×4, 6×6, 8×8 og 10×10.  Utviklingen skjedde i samarbeid med amerikanske General Purpose Vehicles.  Pars er i tjeneste for den tyrkiske hæren.
Red Riding Hood

Handling

Valerie (Amanda Seyfried) er en ung kvinne som bor i en liten landsby rett i utkanten av en mørk skog, en landsby som er herjet av en varulv. Hun har blitt arrangert av familien til å gifte seg med rike Henry (Max Irons), men hun er forelsket i tømmerhoggeren og barndomsvennen Peter (Shiloh Fernandez), og de bestemmer seg for å stikke av sammen for å flykte fra hverdagen. Men så blir søsteren Lucie myrdet av varulven, og planene blir kansellert. Valerie og resten av landsbyen er nå fast bestemt på å finne ut hvem varulven er, og får hjelp fra den nådeløse fader Solomon (Gary Oldman), som har erfaring med varulver. Problemet er at den kan være hvem som helst – selv en av Valeries nærmeste.
Elvedin Džinič

Klubbkarriere

Džinič startet sin karriere i ungdomsavdelingen til NK Maribor og kom inn på førstelaget i 2002/2003-sesongen, men uten å få spille noen kamper. Han debuterte i PrvaLiga den 30. april 2005 i en kamp mot ND Koper, og fikk i de to neste sesongene mer spilletid. I 2006/2007-sesongen spilte han 22 kamper og scorte to ganger, og i sesongen etter fikk han 25 kamper og tre scoringer.
I 2008/2009-sesongen var han med på å vinne det slovenske seriemesterskapet med Maribor etter å ha spilt 27 kamper og scoret seks mål.

Internasjonal karriere

Džinič har enda til gode å debutere for Slovenia, men han ble kalt inn i den slovenske troppen på høsten 2009 og deltok på innbytterbenken i VM-kvalifiseringskampen mot Polen og playoff-kampen mot Russland, men uten å få spilletid fra noen av disse kampene. Han var for øvrig én av 23 spillere som ble tatt med i den slovenske troppen til VM i fotball 2010 av landslagstrener Matjaž Kek.
Punch and Judy

Punch and Judy er en engelsk dukketeatertradisjon. Forestillingene spilles med hanskedukker, og tradisjonen kan spores tilbake til den italienske commedia dell'arte-sjangeren. Som regel er Punch and Judy-oppsetninger utendørsforestillinger som spilles fra små, transportable boder i parker og på badestrender.
Forestillingene er sjablonmessige i den forstand at handlingen er bygget over et temmelig fast mønster, og de samme dukkene/rollefigurene benyttes i de ulike oppsetningene. De sentrale figurene er Punch og hans kone (Judy), deres spebarn, en krokodille, en politimann og en klovn. Faste elementer i handlingen er slagsmål, tyveri, lureri, bedrag og voldsomheter. Alle slår hverandre eller blir slått, og spebarnet blir ofte kastet ned en trapp.

Varianter

Punch and Judy-tradisjonen har store likhetstrekk med den typen dukketeater som i Danmark kalles Mester Jakel-teater, og i Sverige og Tyskland for Kasperteater (på tysk skrives det Kaspertheater). I Nederland kalles de tilsvarende figurene for Jan Klaassen og Katrijn, og samlebegrepet er Jan Klaassenspel.
I Norge har denne tradisjonen ikke fått rotfeste på samme vis, men Oslo Nyes dukketeater oppførte i 2012 Dumme deig og pølsevev, som var basert på et dukketeaterstykke i en bok av danske Paulette Møller.
Bueskyting under Paralympiske sommerleker 2016

Bueskyting under Paralympiske sommerleker 2016 ble arrangert fra 10. til 17. september 2016, i Sambódromo da Marquês de Sapucaí
Carnsore Point

Carnsore Point eller Carn tSóir (irsk) er et nes helt sørøst på øya Irland, i grevskapet Wexford i Irland.
Carnsore Point er først og fremst kjent for at bygging av et atomkraftverk var planlagt der på 1970-tallet. Planene vakte stor motstand blant miljøvernere, og flere protestaksjoner ble iverksatt. Blant annet fikk to store konserter, «Get To The Point» i 1978 og «Back To The Point» i 1979, stor oppmerksomhet, og bidrog til å sette spørsmålet om atomkraftverk på dagsordenen i Irland.
Irlands første vindkraftverk ble plassert ved Carnsore Point. Det åpnet i 2002 og består av 14 Vestas 850kW turbiner med en kapasitet på like under tolv megawatt.
Refsnes Gods

Refsnes Gods er et gods beliggende på Jeløya i Moss. I dag er det hotelldrift i hovedbygningen på det tidligere godset under navnet Hotell Refsnes Gods.
Navnet Refsnes kommer fra Rif, rev, etter en grunne som går ut i fjorden utenfor hotellet.
Hovedbygningen ble oppført i 1767 og er lett gjenkjennelig med sine to tårn. Den ble anlagt som lystgård av David Chrystie (1771–1835), andre generasjon Chrystie, en slekt som opprinnelig kom fra Skottland.
Hotellet har syv originalverker av Edvard Munch, deriblant «Blå kjole» og to litografier som ble stjålet i mars 2005, men gjenfunnet kort tid etter. Hotellet har ellers en betydelig samling med kunst av blant andre Jakob Weidemann, Frans Widerberg, Nico Widerberg, Per Ung og amerikanske Andy Warhol. Hvert rom er dessuten utsmykket med sin «egen» kunstner.
Hotellet er ellers kjent for sitt kjøkken og sin vinkjeller samt for sine arrangementer knyttet til mat og vin.
Refsnes Gods er tildelt Olavsrosa.
ISO 3166-2:BM

ISO 3166-2:BM er Bermudas del av ISO 3166-2, som er del av ISO 3166-standarden utgitt av International Organization for Standardization, som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
Det er for tiden ikke definert noen ISO 3166-2-koder for Bermuda.
Bermudas ISO 3166-1 alfa-2-kode er BM.
Pallidohecyra

Utbredelse

Arten er bare kjent fra Den demokratiske republikken Kongo.
San Francisco-bukta

San Francisco-bukta (engelsk San Francisco Bay) er et estuar som trekker vann fra rundt førti prosent av California. Vann fra elvene Sacramento og San Joaquin, samt fra Sierra Nevada-fjellene går gjennom bukta på vei mot Stillehavet.
San Francisco-bukta omringes av regionen som kalles for San Francisco Bay Area (ofte forkorta til «Bay Area»), som domineres av storbyene San Francisco, Oakland og San Jose. Inngangen til San Francisco-bukta fra Stillehavet kalles Golden Gate, som krysses av den kjente Golden Gate Bridge. Bukta ble vedtatt som ramsarområde 2. februar 2013.
Claes Gill

Barndom og ungdom

Gill var sønn av Daniel Jordal og Clara Christensen. Foreldrene var forlovet, men faren forlot moren før fødselen, som foregikk hos hennes tante og onkel i Odda. Barnet ble deretter overlatt til bestemoren Birgitte Christensen i Bergen, mens moren ble værende i Odda. Claes Gill vokste altså opp hos bestemoren i Skuteviksveien i Bergen, sammen med hennes yngste barn.
I 1914 giftet moren seg med ingeniøren Leif Gill, som ble Claes' stefar og ga ham sitt etternavn. Han hadde da fått arbeid ved smelteverket i Eydehavn, men Clara flyttet ikke fra Odda før i 1916, da hun tok Claes med seg til Eydehavn. Her ble han først undervist av guvernanter, før han begynte i 7. klasse ved Eydehavn skole høsten 1921. Hans klasseforstander var den senere statsråd Nils Hjelmtveit. Siden begynte han ved middelskolen i Arendal, men i 1926 ble Leif Gill oppsagt fra sin stilling ved smelteverket. Samme år døde moren av en hjertelidelse. Claes Gill og stefaren flyttet til Oslo, hvor Claes begynte ved Ris skoles reallinje i januar 1927.

I utlandet

Etter examen artium tok Claes Gill hyre hos Fred. Olsen & Co., og dro ut med skipet MS «Theodore Roosevelt» sommeren 1928. Skipet gikk gjennom Panamakanalen og opp til Vancouver, før det vendte tilbake til Oslo i desember samme år. Tilbake i Oslo ble Claes Gill uvenner med stefaren, og forlot landet etter bare noen dager. Om vinteren arbeidet han som gårdsgutt i Västergötland, før han dro videre til Danmark om våren. Sommeren 1929 var han tilbake i Oslo.
Nå fikk han hyre på hvalfangstskipet «Ronald», som dro ut fra Tønsberg i august 1929. Om vinteren drev skipet hvalfangst ved Antarktis, før det gikk innom Montevideo i Uruguay på vei tilbake til Norge. I Montevideo gikk Gill i land og ble der inntil han i november fikk hyre på det svenske skipet MS «Liguria», som gikk opp langs østkysten av Amerika til New York. Her, midt under depresjonen, levde han et par år, til dels ansatt ved forfatteren Nathanael Wests Hotel Sutton. Men han hadde ikke immigrasjonsvisum, så i juni 1933 ble han arrestert og sendt tilbake til Norge.

Skuespiller

Etter at dikterkarrieren var over, viet han seg helt til teatret, både som skuespiller og instruktør. Mot slutten av krigen kom han i kontakt med Jens Bolling og andre unge skuespillere som ville studere skuespill etter Stanislavskijs system. Sommeren 1945 ble han valgt til sjef for det nye Studioteatret. Han brøt med Studioteatret alt året etter, men gjorde senere opptredener som gjest. I 1947 fikk han Conrad Mohrs legat for studier av sosialismen, som førte til at han foretok en reise i Sovjetunionen.
Til 100-årsdagen for Alexander Kiellands fødsel, i 1949, ble Gill bedt om å sette opp en dramatisering av Skipper Worse ved Rogaland Teater. Etter å ha vært skuespiller ved Riksteatret 1951–1952 kom han så tilbake til Stavanger som teatersjef ved Rogaland Teater fra 1952 til 1956. På 1950-tallet medvirket han også i flere spillefilmer. Han er særlig kjent for sin dype og spesielle stemme, og var mye brukt til opplesning i radio. Claes Gill tok aktiv del i kampen for riksmål og mot samnorsk på 1950-tallet.
Typetall

Typetallet, også kalt modus eller modalverdi, er et sentralitetsmål som beskriver den tallverdien som har det største antall observasjoner, altså den det er flest av. Typetallet er den instans det er mest sannsynlig å treffe på i en målt mengde.
I tallrekken 1, 1, 2, 2, 3, 3, 3, 3, 3, 4, 4, 5, 6, 7, 7, 8, 9 er 3 typetallet fordi det er tallet som forekommer flest ganger. I tallrekken 11, 13, 13, 13, 14, 15, 15, 15, 15, 17 er 15 typetallet.
Jordboere

Jordboere er en science fiction-antologi redigert av Johannes H. Berg og utgitt i Bokklubben Nova av Bok og Magasinforlaget i 1985. Antologien inneholder noveller som var med i oktober 1979-utgaven av The Magazine of Fantasy & Science Fiction som var et retrospektivt nummer i anledning 30-årsjubileet for magasinet med noveller fra tidligere numre.
Norges Forsvarsforening

Norges forsvarsforening (NFF) er en landsdekkende forening som har som formål å bidra til at Norges frihet, fred, uavhengighet og samfunnssikkerhet ivaretas gjennom et godt militært forsvar, troverdige allianser, en god samfunnssikkerhet og sivil beredskap. Norges Forsvarsforening er en sivil, uavhengig og partipolitisk nøytral organisasjon.
Norges forsvarsforening ble stiftet i 1886 og har lokallag over hele landet. Foreningens mest kjente leder er Fridtjof Nansen. Nansen satt som president i NFF fra 1915 – 1930. 
Foreningens President er fra Landsmøtet sommeren 2015 Lars Myraune. Christian Bugge Hjorth er foreningens generalsekretær..
Ett av NFFs fremste mål er å påvirke politiske myndigheter gjennom informasjons- og kommunikasjonsarbeid, lobbying, mediekontakt, foredrag, seminarer etc. 
Foreningen utgir en rekke brosjyrer og publikasjoner. Viktigst er Norges Forsvar som kommer seks ganger i året. Tidsskriftet regnes som Norges største og viktigste forsvars- og sikkerhetspolitiske magasin og målgruppen er i hovedsak politikere og samfunnsliv. Foreningen holder medlemmer og andre opdatert om nyheter innen forsvar og samfunnssikkerhet på hjemmesiden www.forsvarsforeningen.no.
Foreningen deler ut et eget stipend som heter «Aktivitetsfondet». Aktivitetsfondet skal fortrinnsvis benyttes til prosjekter rettet mot medlemsrekruttering og ungdomsaktivitet. Det kan også søkes om støtte til annen type virksomhet, men midlene skal ikke gå inn i foreningens daglige drift. Så vel Norges Forsvarsforening sentralt som lokalforeningene og enkelt medlemmer kan søke om midler fra fondet.
Gunnar Sønsteby, Alv Jakob Fostervoll og Hans Ringvold har vært æresmedlemmer.
Norges forsvarsforening sitt sekretariat holder til på Majorstuen i Oslo. Foreningens har i dag to mottoer. Det ene ble laget av Nansen: «Forsvarssak er fredssak». Det andre er: "Norges Forsvarsforening - for et trygt Norge".
Pseudobeta

Utseende

Middelsstore, kraftige, lyst brune eller grå trebukker. Antennene er noe lengre enn kroppen, nokså kraftige. Pronotum er rektangulært, med en butt tann langt bak på hver side. Dekkvingene er litt avsmalnende bakover, med litt utstående "skuldre", gjerne med et lysere skråbånd.

Utbredelse

Slekten er kjent fra Fransk Guyana, Brasil og Bolivia.
Metope

Metope (fra gresk: meta (mellom) og ope (åpning for en bjelkeende) er en del av den doriske frisen, som fyller rommet mellom triglyfene. Metopen består av en firkantet blokk som kan være slett eller rikt dekorert med skulpturer, ornamenter eller relieffer. De mest berømte eksemplene er de 92 metopene på frisen i Parthenon, som viser kampen mellom kentaurer og lapither.
Kelan

Kelan (kinesisk: 岢岚县, pinyin: Kělán Xiàn) er et fylke i byprefekturet Xinzhou i provinsen Shanxi i Folkerepublikken Kina. I 1999 hadde det 76 599 innbyggere.

Samferdsel

Kinas riksvei 209 løper gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender i havnebyen Beihai i Guangxi.
Agostino Steffani

Bakgrunn

Agostino Steffani fikk som gunstlig til kurfursten av Bayern sin musikalske utdannelse av Johann Caspar von Kerll og Ercole Bernabei i München og i Roma. I Roma begynte han også studiet av katolsk teologi.

Geistlig, musiker

Han ble i 1674 kammermusiker ved hoffet i München og lærte å kjenne Jean-Baptiste Lullys musikk i Paris i 1678–79.  Han ble presteviet i 1680, ble i 1681 kammermusikkdirektør hos kurfyrsten, flyttet i 1689 som hoffkapellmester til Hannover, reiste i årene 1692–1702 i diplomatiske oppdrag for Hannovers regning. 
Han ble utnevnt i 1703 til geheimeråd i Düsseldorf, ble adlet og ble i 1706 titulærbiskop og i 1709 apostolisk vikar i Nord-Tyskland for det da nettopp opprettede apostoliske vikariat for Ober- und Niedersachsen. 
Agostino Steffani ble regnet som en av sin tids fremste komponister. I flere operaer forente han den venezianske og den franske skolen og ble ansett som uovertruffen såvel i det elegiske og det tragiske som i den instrumentale teknikk. Hans første opera, Marco Aurelio (1681), ble fulgt av et tyvetall andre blant annet Servio Tullio (1686), Alarico (1687; nyutgitt av Hugo Riemann), Niobe (1688), Enrico Leone (1689), Arminio (1707) og Tassilone (1709). 
Steffanis kammerduetter utgjør mønsterverk av italiensk sang (seksten av dem ble utgitt i "Denkmäler der Tonkunst in Bayern", 1905, med en biografi over Steffani av Alfred Einstein). Også hans Stabat mater tilhører hans fremste verk. Han komponerte dessuten trestemmige motetter, åndelige kantater, madrigaler og sonater. 
Etter bispesutnevnelsen signerte han sine toneverker med sin sekretære Gregorio Pivas navn. Den unge Georg Friedrich Händel var sterkt influert av Steffani og fikk i 1710 overta hans kapellmesterplass i Hannover. Steffani opptrådte også som musikkforfatter, med et forsvar for tonekunstens verdi.
The Broadway Melody

Handling

Søstrene Hank og Queenie skal danse i en revy, hvortil Eddie har komponert en slager. Eddie er forlovet med Hank, men så blir han og Queenie forelsket i hverandre. Hank gir avkall på ham, og så gifter Eddie og Queene seg.

Publikum

Den innbrakte ca $4,3 millioner på verdensbasis, hvorav $2,8 millioner i USA alene. Produksjonskostnadene var på $380 000.

Priser

Den ble belønnet med Oscar for beste film. Den ble i tillegg nominert for beste kvinnelige hovedrolle (Bessie Love) og beste regissør (Harry Beaumont).

Stumfilmversjon

Den ble også lansert i en stumfilmversjon. Dette på grunn av at det var mange kinoer som på den tiden ikke hadde utstyr for lydfilm.
Lada-klasse ubåt

Lada-klass ubåt eller Prosjekt 677 (russisk Лада; NATO-kallenamn St. Petersburg-klasse ubåt oppkalt etter navnet på det første skipet i denne klassen - er en vidareutvikling av Kilo-klasse ubåt, også kalt "prosjekt 636  - har et mer stillegåande stidssystem, og trolig et nytt framdriftssystem som ikke trenger luft (engelsk: air-independent propulsion).
Minako Takashima

Landslaget

Minako Takashima spilte 1 landskamp for Japans kvinnelandslag.
VM i padling 2002

Menn

Ikke-olympiske øvelser

Kvinner

Ikke-olympiske øvelser
Kurs

Et kurs er undervisning i et fag eller emne som er begrenset i tid. Kurs kan være en del av og føre frem til en høyere utdanning. Kurs kan være en del av opplæringsprogram til fagbrev eller lignende, og gi grunnlag for en sertifisering, tillatelse eller lisens. Hvilke kvalifikasjoner et kurs fører frem til avhenger av hva slags undervisningsoppleg kurset er en del av. Kurs kan være en del av generell opplæringsvirksomhet uten at det gir anerkjente kvalifikasjoner. Kurs kan være en fritidsaktivitet. Kurs kan være gratis eller koste penger. 
De viktigste faktorene for deltagerne ved valg av kurs i regi av studieforbundene var selvutvikling, teoretisk kompetanse, praktiske ferdigheter, fritidsrelaterte emner og sosialt samvær. Kurs hvor timene er konsentrert over et kortere tidsrom kalles ofte intensivkurs eller krasjkurs.

Universiteter og høgskoler

På norske universiteter og høgskoler tilbys kurs (enkeltemner) og tiden måles i studiepoeng. Kursene er byggestenene i studieprogrammene som tilsammen kan føre frem til en universitetsutdanning.

Studieforbund

Norge har hatt en egen lov om voksenopplæring siden 1976. Studieforbund får statsstøtte for å arrangere kurs. Studieforbundene tilbyr i hovedsak pensums- og eksamensfri opplæring, og de færreste deltakerne får tilbud om avsluttende prøve eller eksamen. Studieforbundene skal i henhold til voksenopplæringsloven gi deltakerne dokumentasjon på deltakelsen gjennom kursbevis ved kursets avslutning.

Andre kursarrangører

Det er ingen begrensninger eller krav til  hvem som kan arrangere et kurs og kurs arrangeres av alt fra privatpersoner til private bedrifter eller offentlige institusjoner. Begrensninger for kurs ligger i hvordan de omtales og markedsføres (se markedsføringsloven).